hotchpotch/miracl-hf-unified huggingface dataset:
জয়পুর জংশন রেলওয়ে
জয়পুর রেলওয়ে জংশন ( কোড- জেপি) হল একটি রেলওয়ে স্টেশন । জয়পুর উত্তর পশ্চিম রেলওয়ের এলাকার সদর হিসাবে গন্য ভারতীয় রেলওয়ে ২০০২ সালে গঠিত হয় । জয়পুর বিভাগ হলো উত্তর পশ্চিম রেলওয়ের প্রধান সদর।
আন্তঃরাজ্যের বাস প্রান্তিও সিনধি ক্যাম্প এই স্টেশনের পাশে। এটি সবচেয়ে ব্যস্ততম স্টেশন রাজস্থানের। এটি সরাসরি রাজস্থানের মুখ্য শহরের সঙ্গে যুক্ত যেমন, আজমের, যোধপুর, উদয়পুর, ইত্যাদি। এবং ভারতে যেমন দিল্লি, মুম্বাই, কলকাতা, চেন্নাই, ইনডোর, চান্দিগাঁর, এরণাকুলাম, হায়দ্রাবাদ, ব্যাঙ্গালোর, পুনে, গাওহাটি, ভোপাল, গবলিওর, জবালপুর, নাগপুর, লুকনও, কানপুর, ভরানাসি, পাটনা, ভিসাক্ষপাটনাম, ইত্যাদি এবং মিটার হিসাবে শিকার এবং চুরু মধ্যে যৌথ সম্প্রচার ব্যাবস্থা আছে।.
ভারতের বিখ্যাত ও বিলাসবহুল ট্রেন হল  "থে পেলেস অন ওহীলস" এটা আরো তালিকাভুক্ত থামান জয়পুরে। জয়পুর জংশন 5 কিমি দূরে জয়পুর শহর থেকে। নতুন গঠিত জয়পুর মেট্রো ও থামানো হয়।
জয়পুর ভালোভাবে সম্পকযুক্ত অন্যান্য ভারতীয় শহরের সঙ্গে। দিল্লি দিনে 13 বার সম্পর্কযুক্ত হয়। আগ্রা এবং মথুরা দিন 11 বার সংযুক্ত হয়। আহেমাদাবাদ দিনে 8 বার ,সংযুক্ত হয়। কানপুর দিনে6 বার সংযুক্ত হয়। রোহতাক, ভিবানী, মুম্বাই ,ভোপাল, সুরাত, আলাহাদাবাদ এবং ভানারাসি ও দিনে 4 বার সংযুক্ত হয়। ভাদাদরা , লুকনও দিনে 3 বার এই জয়পুর স্টেশনের সঙ্গে সংযুক্ত হয়। চান্দিগার,হিসার, এবং আম্বালা সপ্তাহে 19 বার সংযুক্ত হয়। ইনডোর, বারেইলি, নাগপুর, এবং পাটনা দিনে দুইবার সংযুক্ত হয় । জ্বালানধার, লুধিনা এবং দেহরাদুন সপ্তাহে 11 বার সংযুক্ত হয়।জম্মু এবং রায়পুর সপ্তাহে 8 বার সংযুক্ত হয়। খাজুরাহ, রাজকাট, গোড়াকপুর, জবালপুর, এবং গবলিওর, সাবদিনেই জড়িত হয় ।অমৃত্সার, ভিজায়াবাদ, এবং চেন্নাই সপ্তাহে 5 বার সংযুক্ত হয়  গুয়াহাটি, পুনে, ব্যাঙ্গালোরে এবং হায়দ্রাবাদের সঙ্গে সপ্তাহে তিনবার যুক্ত হয় ।সম্বলপুর, ভুবনেশ্বর, পুনে এবং মাসুরে সপ্তাহে দুইবার যুক্ত হয় । রাঁচি, গোয়া, মঙ্গলোতে, এরণাকুলাম, কোয়েম্বাটোর এবং বিশাখাপানাম  প্রতি সপ্তাহে সংযুক্ত হয়।
রাজস্থান এর জয়পুরে ছোট বড়ো সব স্টেশন এর সঙ্গে সবদিন ( বিভিন্ন দিনে) ট্রেন আর সঙ্গে যুক্ত । আজমের দিনে 22 বার আর বেশি সংযুক্ত হয়। আলবার 20 বারের বেশি জড়িত । যোধপুর 12 বারের বেশি সবদিন যুক্ত । কোটা , এবং আবু রোড ওভার 10 বারের বেশি সংযুক্ত। শিকার 7 বারের বেশী ,বিকানের এবং ভিলবেও 5 বারের বেশি , উদয়পুর 4 বার বেশি এই জয়পুর জংশন আর সঙ্গে যুক্ত ।
জয়পুর শহর এর পাশে যে মুখ্য সারি গুলী আছে তা হল:-
অ্যানাবেল ওয়ালিস
অ্যানাবেল ফ্রান্সেস ওয়ালিস (জন্ম ৫ সেপ্টেম্বর ১৯৮৪) একজন ইংরেজ অভিনেত্রী অধিক পরিচিত জেন সেমুর চরিত্রে শোটাইম চ্যানেলের নাটক "দ্য টু্ডরস" (২০০৯-১০) , ব্রিডগেটট চরিত্রে এবিসি চ্যানেলের নাটক "প্যন এম" (২০১১), মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র "অ্যানাবেল", এবং গ্রেস বার্গেস চরিত্রে বিবিসির নাটক "পিকি ব্লিন্ডার্স" (২০১৩-১৬) এবং ২০১৭ সালের দি মামি চলচ্চিত্রে জেনি হ্যালসি চরিত্রে অভিনয়ের জন্য।
পর্তুগালে, তিনি চলচ্চিত্রে কর্মজীবনের অগ্রগতির জন্য লন্ডনে চলে আসার আগে কয়েকটি ছোট চলচ্চিত্রও করেছিলেন। লন্ডনে, তিনি কিছু বিজ্ঞাপন করেছেন এবং নাটকের বিদ্যালয়ে গিয়েছিলেন। ২০০৯ সালে ওয়ালিস শোটাইম চ্যানেলের নাটক সিরিজ 'দ্য টুডরস' জোনাথন রিস মেয়ার্স এর তিনজনের মধ্যে জেন সেমুর হিসেবে অভিনয় করেন। তিনি অ্যানিতা ব্রাইম থেকে সরে দাঁড়ান, যিনি দ্বিতীয় মৌসুমের শেষে ভূমিকা ত্যাগ করেন। ২০১০ এর মাঝামাঝি সময়ে তিনি চতুর্থ (এবং চূড়ান্ত) মৌসুমের জন্য 'দ্য টুডর্স' নামের একটি ড্রিম সিক্যুয়েন্সে জেন সেমুর চরিত্রে অংশ নিয়ে ফিরে আসেন, যা নিশ্চিত হয় যখন এই মৌসুমের প্রথম প্রচারনামূলক কভারের ছবিতে তাকে দেখা যায় (রাজা অস্টম হেনরি, আরগনের ক্যাথেরেইন, এন বোলেইন, এন অব ক্লিভস, ক্যাথেরেইন হোয়ার্ড এবং ক্যাথেরেইন পার এর সঙ্গে।)
২০১০-এ, ম্যাডানা পরিচালিত "ডব্লিউ.ই." চলচ্চিত্রে অভিনয় করেছেন, এবং ২০১১-এ, "" চলচ্চিত্রে স্বল্প চরিত্রে অভিনয় করেন। গ্রেস বার্গেস চরিত্রে বিবিসির নাটক "পিকি ব্লিন্ডার্স"-এ অভিনয় করেন, ক্লিয়িয়ান মর্পেই এবং স্যাম নেইলের পাশাপাশি, ২০১৩-২০১৬ পর্যন্ত। মিয়া ফর্ম চরিত্রে ২০১৪ সালের অতিপ্রাকৃতিক ভৌতিক চলচ্চিত্র "অ্যানাবেল" চরিত্রে অভিনয় করেন, যেটি ২০১৩-এর দ্য কনজ্যুরিং এর একটি স্পিন-অফ।
২০১৭ সালের দি মামি চলচ্চিত্রে জেনি হ্যালসি চরিত্রে অভিনয় করেন বিখ্যাত অভিনেতা টম ক্রুজের পাশাপাশি, একজন কুস্বভাব, দয়ালু, একগুঁয়ে/জেদি, এবং বুদ্ধিমান প্রত্নতত্ত্ববিদ, যিনি গোপনে একটি দৈত্য-শিকার সংগঠনের জন্য কাজ করে যা প্রোডিজিয়াম নামে পরিচিত।
ওয়ালিস অক্সফোর্ডে জন্মগ্রহণ করেন, কিন্তু শৈশবের অধিকাংশ সময় পর্তুগালে অতিবাহিত করেছেন সেন্ট ডমিনিক'স ইন্টারন্যাশনাল স্কুলে ভর্তি হন। ওয়ালিস দক্ষ পর্তুগিজ এবং অল্প ফরাসি এবং স্প্যানিশ ভাষায় কথা বলেন । তিনি বর্তমানে লন্ডনে রয়েছেন।
বাংলাদেশের বর্জ্য ব্যবস্থাপনা
বাংলাদেশ পৃথিবীর অষ্টম জনবহুল রাষ্ট্র এবং দশম ঘনবসতিপূর্ণ একটি দেশ। এখানে শহরাঞ্চলে ২০১০-১৫ সালের মধ্যে জনসংখ্যা বৃদ্ধির হার ৩%। এই বর্ধিত জনসংখ্যার সঙ্গে প্রতিনিয়ত সুষ্ঠু বর্জ্য ব্যবস্থাপনার সমস্যাও বেড়ে চলছে, বিশেষত বড় শহরগুলোতে। সম্প্রতি ইউএনএফপিএ এর প্রতিবেদন অনুযায়ী ঢাকা বিশ্বের অন্যতম প্রধান দূষিত নগরী এবং শহুরে বর্জ্য ব্যবস্থাপনা এর একটি বড় সমস্যা। 
বর্তমানে (২০১২) বাংলাদেশে বর্জ্য সৃষ্টির পরিমাণ প্রতি বছরে প্রায় ২২.৪ মিলিয়ন টন অথবা মাথাপিছু ১৫০ কিলোগ্রাম। বাংলাদেশে বর্জ্য উৎপাদনের হার বেড়েই চলছে, এভাবে ২০২৫ সালে দৈনিক প্রায় ৪৭০৬৪ টন বর্জ্য উৎপন্ন হবে। তখন বর্জ্য উৎপাদনের হার বেড়ে বছরে মাথাপিছু ২২০ কিলোগ্রাম হবে। বিশাল জনসংখ্যার অধিকাংশেরই সঠিক বর্জ্য ব্যবস্থাপনায় অংশগ্রহণের সুবিধা নেই, ফলে বর্জ্য ব্যবস্থাপনার বিশৃঙ্খলা বাড়তে পারে। 
বাংলাদেশে বড় শহর যেমন ঢাকায় বর্জ্য সংগ্রহ করার হার মাত্র ৩৭%। যেসব বর্জ্য সংগ্রহ করা হয় না, সেগুলো অশোধিত অবস্থায় পরিবেশে মুক্ত হয় এবং এতে স্থানীয়ভাবে মারাত্মক পরিবেশ ও স্বাস্থ্য বিপর্যয় ঘটতে পারে। 
বর্জ্য এবং বিশেষত শহরাঞ্চলীয় শিল্পবর্জ্য ঠিকমত ব্যবস্থাপনার অভাবে যেসব সমস্যা প্রকট হয়ে ওঠে সেগুলোর মধ্যে ম্যালেরিয়া, শ্বাসকষ্ট ও বিবিধ পানিবাহিত রোগের বিস্তার প্রধান। জৈবরাসায়নিক বর্জ্য বা হাসপাতালের বর্জ্য বাংলাদেশের জন্য খুবই বিপজ্জনক। জৈবরাসায়নিক বর্জ্যের মধ্যে ২০% বর্জ্য অতিমাত্রায় সংক্রামক এবং এগুলো সরাসরি পয়ঃনিষ্কাশন প্রণালী বা নালায় অবমুক্ত করা হয়। এ ধরনের দুর্বল ব্যবস্থাপনা এলাকাবাসীর স্বাস্থ্যে সুদূরপ্রসারী প্রভাব রাখে। অধিকাংশ শিশুমৃত্যুর ঘটনায় এই সংক্রমণই দায়ী। কঠিন বর্জ্যসমূহ নিষ্কাশন নালার পথরোধ করে এবং সড়কে জলাবদ্ধতার সৃষ্টি হয়। এছাড়া পথেঘাটে আবর্জনার স্তূপ হতে দুর্গন্ধ ও মশার প্রাদুর্ভাব দেখা যায়। 
বর্তমানে বাংলাদেশে, বিশেষত শহরাঞ্চলে বর্জ্য ব্যবস্থাপনার বিভিন্ন উদ্যোগ গ্রহণ করা হয়েছে। ঢাকা সিটি কর্পোরেশন ও জাপান ইন্টারন্যাশনাল কর্পোরেশন এজেন্সি (JICA) ঢাকার কঠিন বর্জ্য ব্যাবস্থাপনার জন্য একটি মহাপরিকল্পনা গ্রহণ করেছে। সোশিয়াল বিজনেস এন্টারপ্রাইজ ওয়েস্ট কনসার্ন, বাসাবাড়ি পর্যায়ে বর্জ্য ব্যবস্থাপনার কাজ করছে। ইউনিসেফ সিটি কর্পোরেশন ও শহরাঞ্চলে বর্জ্য পুনর্ব্যবহার ও নিয়ন্ত্রণের কাজ শুরু করেছে। এতদসত্ত্বেও বর্জ্য ব্যবস্থাপনার মানোন্নয়নে, বিশেষত শিল্পকারখানার বর্জ্য ও হাসপাতালের বর্জ্য ব্যবস্থাপনায় এসব উদ্যোগ নিতান্তই অপ্রতুল।
সামান্তরিক
সামন্তরিক সমতল জ্যামিতিতে এক অনস্বীকার্য ধারণা।এটি সেই চতুর্ভুজকে নির্দেশ করে যার বিপরীত বাহুদ্বয় পরস্পর সমান ও সমান্তরাল।সে হিসেবে বলা যায় যে,আয়তক্ষেত্র,বর্গ,রম্বস -প্রত্যেকে এক একটি সামন্তরিক;কেননা এদের প্রত্যেকটির নিজস্ব বিপরীত বাহুদ্বয় পরস্পর সমান ও সমান্তরাল।সদিক রাশির লব্ধি নির্ণয়ে সামন্তরিকের ব্যবহার বহুল প্রচলিত।
সামন্তরিকের মৌলিক বৈশিষ্ট্য তিনটিঃ
এছাড়া এ বৈশিষ্ট্যের কারণে আরও কিছু বৈশিষ্ট্যের সৃষ্টি হয়।
এর ক্ষেত্রফ
মেগান নিকোল
মেগান নিকোল ফ্লোরেস (জন্ম সেপ্টেম্বর ১, ১৯৯৩), মেগান নিকোল নামেই তিনি অধিক পরিচিত, একজন মার্কিন গায়িকা-গীতিকার এবং অভিনেত্রী যিনি প্রথম ২০০৯ সালে ইউটিউব দ্বারা নিজের আত্বপ্রকাশ করেছিলেন।
মেগান নিকোলের জন্ম হয় টেক্সাস রাজ্যের হাউস্টন শহরে। তার মাতা-পিতা হলেন টেমি এবং ফ্রেঙ্কি ফ্লোরেস, এছাড়াও তার একটি বোন রয়েছে যার নাম মেড্ডি টেইলর। তার মা জার্মান এবং স্থানীয় আমেরিকান বংশদ্ভুত এবং তার বাবা মেক্সিকান আমেরিকান। তিনি কেটি, টেক্সাসে লালিত-পালিত হয়েছিলেন এবং তার বছর যখন ১০ এর আশেপাশে তখন থেকেই তিনি গানের প্রতি আগ্রহী হয়ে উঠেন, যখন তার বাবা তাকে একটি গান গাওয়ার যন্ত্র কিনে দেন তখন থেকে। নিকোল তার চার্চে অনুষ্ঠিত গানের অনুষ্ঠানে গুলোয় অংশগ্রহণ করেছিলেন, তিনি হাই-স্কুলে পড়া কালীন সময়ে চার্চ ব্যান্ডে যোগ দিয়েছিলেন, এবং মধ্যম স্কুলে থাকা কালীন সময়ে গায়ক দলে যোগদান করেছিলেন।
২০০৯ সালে, নিকোল তার প্রথম কভার ভিডিও ইউটিউবে আপলোড করেন, তার প্রথম কভারটি ছিল কিংজ অব লিয়নের"ইউস সামবডি"। এরপর তিনি তার ইউটিউব চ্যানেলে ক্রমাগত গানের ভিডিও আপলোড করতে থাকেন, যে গান গুলোর গায়কদের মধ্যে ব্রুনো মারস, ক্যাটি পেরি, জাস্টিন বিবার, মাইলি সাইরাস, টেইলর সুইফট, সেলিনা গোমেজ, লর্ড এবং অারো অনেকের। তার সহকর্মী ইউটিউবারদের সাথেও তার কিছু সহযোগীতামূলক কভার রয়েছে। তারা হল টিফানি এলভর্ড, আল্লেসা বার্নাল, মেডিলিন বেইলি, টেইলার অয়ার্ড, ডেইভ ডিস, কনর মেনার্ড এবং লিন্ডসে স্টারলিন।
নিকোল তার প্রথম মৌলিক গান , "বি-উ-টি-ফুল" প্রকাশ করে ২০১১ সালের ১৫ই জুলাই। যার গীতিকার ছিলেন, লায়ারস জন্সটন, স্টেফেন ফোল্ডেন, টম মেগারডিশিয়ান এবং তিনি নিজে। এই "সাদাসিধে গান পপ"গানটি ২ দিন পরেই ১ মিলিয়ন বার নভেম্বর ২০১৩ পযন্ত ২৭ মিলিয়ন বার শোনা হয় দেখার বিস্ময়কর সাফল্য এনে দেয় এবং নভেম্বর ২০১৩ পযন্ত ২৭ মিলিয়ন বার শোনা হয়েছিল। 
২০১২ সালের আগষ্টে,নিকোল বেড বয় রেকর্ডস্ এর সাথে চুক্তিবদ্ধ হয়। ২০১২ সালের সেপ্টেম্বরে নিকোল "বিলবোর্ড" সোশাল ৫০ এর তালিকার ২৯ নম্বরে উঠে আসেন, যা ৪র্থ সপ্তাহেই তাকে জনপ্রিয়তার তালিকায় নিয়ে যায়।
২০১৪ সালের এপ্রিল মাসে "দ্য নিউজ র্টিবিউন" নামে একটি সংবাদপত্রের একটি অনুচ্ছেদে বলা হয় ইউটিউবে নিকোলের গ্রাহক সংখ্যা ১.৫ মিলিয়ন এবং তার ভিডিও সর্বমোট ৩৫০ মিলিয়ন বার দেখা হয়েছে। তিনি ২০১৪ রেডিও ডিজনি মিউজিক এ্যাওয়ার্ডস এর প্রাক-অনুষ্ঠানে গান পরিবেশন করেন।
২০১৪ সালের ১৯সে আগষ্ট নিকোল তার একক "ইলিকর্টিফাইড"প্রকাশ করে। এটি তার আত্বপ্রকাশকারী অ্যালবাম "এসকেইপ" এর প্রথম একক ছিল, যা হিউম রেকর্ডের একটি স্বাধীন প্রকাশ ছিল,পরবর্তীতে নিকোলের বেড বয় রেকর্ডস থেকে বের হয়ে যাবার পর"এসকেইপ" এ ৫টি নতুন মৌলিক গান যুক্ত হয়, যে গুলোর গিতীকার মেগারডিশিয়ান এবং তিনি স্বয়ং, যা পরবর্তীতে ২০১৪ সালের ১৪ই অক্টোবর প্রকাশ করা হয়। ৮০র দশকের প্রবর্তনায় তৈরী "ইর্লেকটিফাইড" এর গানের ভিডিওটি ২০১৪ সালের ১৬ই সেপ্টেম্বরে পিপল.কমে প্রিমিয়ার করা হয়। 
তারপর নিকোলকে তার প্রথম বৈশিষ্ট্যমন্ডিত চলচ্চিএ "সামার ফরেভার"এ অভিনয় করতে দেখা যায়, যেখানে তার সাথে অভিনয় করেন এলিসন স্টোনার এবং এনা গ্রেইস বারলো, যেটি মুক্তি পায় ২০১৫ সালের ৪ সেপ্টেম্বরে।
একেএম আবদুর রউফ
একেএম আবদুর রউফ (১৫ ডিসেম্বর ১৯৩৫ - ১ এপ্রিল ২০০০) ছিলেন একজন চিত্রশিল্পী এবং মুক্তিযোদ্ধা। তিনি বাংলাদেশের প্রথম সংবিধানের হস্তলেখক এবং বাংলাদেশ ফিল্ম আর্কাইভের প্রতিষ্ঠাতা-কিউরেটর। শিল্পকলায় তার অবদানের জন্য বাংলাদেশ সরকার তাকে ২০১০ সালে মরণোত্তর একুশে পদক এবং ২০১৬ সালে স্বাধীনতা পুরস্কারে ভূষিত করে।
রউফ ১৯৩৫ সালের ১৫ ডিসেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনা জেলায় জন্মগ্রহণ করেন।
তিনি পূর্ব পাকিস্তানের সিভিল সার্ভিস ক্যাডার হিসেবে তার কর্মজীবন শুরু করেন। তিনি ১৯৭২ সালে রচিত গণপ্রজাতন্ত্রী বাংলাদেশের প্রথম সংবিধানের হস্তলেখক। তিনি বাংলাদেশ ফিল্ম আর্কাইভের প্রতিষ্ঠাতা-কিউরেটরের দায়িত্ব পালন করেন এবং তার দায়িত্ব পালনকালে রউফ পুরনো চলচ্চিত্রের পুথি ও প্রিন্টসমূহ সংগ্রহ করেন। তার সংগ্রহের মধ্যে রয়েছে "মুখ ও মুখোশ" ছবির প্রিন্ট, ঢাকায় নির্মিত প্রথম নির্বাক চলচ্চিত্র "দ্য লাস্ট কিস" ছবির আলোকচিত্র, কাজী নজরুল ইসলাম পরিচালিত "ধ্রুব" (১৯৩৪) ছবির প্রিন্ট, প্রমথেশ বড়ুয়ার "দেবদাস" ছবির প্রিন্ট এবং উপমহাদেশের প্রথম নির্বাক চলচ্চিত্র "রাজা হরিশচন্দ্র" ছবির প্রিন্ট।
রউফ বইয়ের প্রচ্ছদের নকশাকারও ছিলেন। তিনি প্রায় ২৮০০ বইয়ের প্রচ্ছদের নকশা করেন।
রউফ ২০০০ সালের ১ এপ্রিল মৃত্যুবরণ করেন।
ফরহাদাবাদ উচ্চ বিদ্যালয়
ফরহাদাবাদ উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার ফরহাদাবাদ ইউনিয়নে অবস্থিত।
১৯৯৬ সালে বিদ্যালয়টি নিম্ন মাধ্যমিক পর্যায়ে প্রতিষ্ঠিত হয়। পরবর্তীতে মাধ্যমিক পর্যায়ে উন্নীত করা হয়। ইউনিয়নের নামে বিদ্যালয়টির নামকরণ করা হয়।
বিদ্যালয় পরিচালনার জন্য ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ মাহবুবুল আলম।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১৩ শতাধিক শিক্ষার্থী অধ্যয়নরত আছে।
বিগত বছরের পাশের হার ৮০%।
নরকের সমস্যা
ধর্মীয় গ্রন্থগুলো অনুসারে মহান ন্যায়শাসক, দয়ালু ও সর্বশ্রেষ্ঠ বিচারক ঈশ্বর নরক তৈরী করেছেন পাপীদের শাস্তি দেবার জন্য। নরকের সমস্যা নামক শব্দগুচ্ছ দ্বারা এই নরকের অস্তিত্বের বিপক্ষে যে নৈতিগত সমস্যা আছে, তা বুঝানো হয়। । ঈশ্বরের বিচারের মানদণ্ডে যে সমস্ত আত্মা উত্তীর্ণ হতে পারে নি, মৃত্যুর পর তাদের স্থান এই নরকে হয়, এখান থেকে পালাবার তার কোনো পথ থাকে না।
ফেলিক্স যেইহন
ফেলিক্স যেহন (জন্ম ২৮ আগষ্ট ১৯৯৪), পেশাগতভাবে ফেলিক্স যেইহন নামে পরিচিত, একজন জার্মান ডিজে এবং ট্রপিকার হাউজের বিশেষজ্ঞ রেকর্ড প্রযোজক। যেইহন জার্মানির হামবুর্গ শহরে জন্মগ্রহন করেন এবং মেকলেনবুর্গ-ফোর্পোমের্ন রাজ্যের সেহনবুর্গ শহরের কাছে, উইসমারে প্রতিপালিত হন। তিনি ৫ বছর বয়সেই বেহালা বাজানো শিখতে যেতেন এবং ১৬ বছর বয়স থেকে তার ডিজে পেশার যাত্রা শুরু করেন। যেইহন লন্ডনে এক বছর বাস করেছিলেন, সেখানে থাকাকালীন সময়ে তিনি পয়েন্ট ব্লাক মিউজিক কলেজে ভর্তি হন, যখন তার বয়স ছিল ১৭ বছর। পরে তিনি সংক্ষেপে বার্লিনের হুমবোল্ট বিশ্ববিদ্যালয়ের ব্যবসায় প্রশাসনে পড়েন।
২০১৩ সালে তিনি তার আত্বপ্রকাশকারী একক "সোম্মার এম মের" প্রকাশ করেন। ২০১৫ সালে তিনি তার বৈশিষ্ট্য ফিরেন যখন তিনি জামাইকান শিল্পী অমি এর "চিয়ারলিডার" গানটির পুনর্মিশ্রিত করেন। এই এককটি তার জন্য আন্তর্জাতিকভাবে সফলতা বয়ে আনে যা জার্মানিসহ, অষ্ট্রিয়া, বেলজিয়াম (ফ্লেনডার্স এন্ড ওয়ালোনিয়া), কানাডা, মেক্সিকো, ডেনমার্ক, ফ্রান্স, অ্যায়ারল্যান্ড, নেদ্যারল্যান্ডস, স্লোভাকিয়া, সুইডেন, সুইজারল্যান্ড, মার্কিন যুক্তরাজ্য এনং মার্কিন যুক্তরাষ্ট্রের সেরা এককের তালিকায় সবার উপরে উপরে উঠে আসে। এটি তখন মার্কিন যুক্তরাষ্ট্রে জনপ্রিয় বিয়ের নাচের গান ছিল। তিনি ২০১৪ নভেম্বরে তার আরেকটি একক "শাইন"প্রকাশ করেন। ২০১৫ সালের মার্চে তিনি একটি একক "ড্যান্স উইথ মি" প্রকাশ করেন। ২০১৫ সালের এপ্রিলে তিনি রুফাস এবং চাকা খান এর অতুলনীয় "এইন্ট নোবডি" গানটির পুনঃটাইটেলে "এইন্ট নোবডি (লাভস মি বেটার)" এর রিমিক্স প্রকাশ করেন যেখানে কন্ঠ দেন গায়িকা জেসমিন থম্পসন, (যেটি আগে থম্পসন দ্বারা অাগে গাওয়া হয়েছিল এবং যা তালিকায় স্থান পাওয়া সংস্করণ)। এককটি আন্তর্জাতিক প্যেন-ইউরোপিয়ান জার্মান একক তালিকায় সফলতা পেয়ে যায়। তিনি এখন ইউনিভার্সাল মিউজিক এর সাথে চুক্তিবদ্ধ। ২০১৫ সালের জুলাই মাসে তিনি একটি একক "ঈগল আইস" প্রকাশ করেন। ২০১৭ সালে তিনি ডিজে মাইক উইলিয়ামস্ এর সাথে "ফিল গুড" নামে একটি একক প্রকাশ করেন যেটি স্পিনিন রেকর্ড দ্বারা প্রকাশ পায়।
২০১৫ সালে তিনি ইএফএফ আরম্ভ করেন, যা একটি গানের মানিকজোড় প্রকল্প যা জার্মান গায়ক মার্ক ফ্রোষ্টার এর জন্য, (আসল নাম মার্ক চেওয়ের্টানিয়া, জন্ম ১১ জানুয়ারী ১৯৮৪) যিনি গায়ক হিসেবে এবং যেইহন ডিজে আর প্রযোজক হিসেবে। এই দুজনের ২০১৫ সালে, ভিয়েনায় একটি অনুষ্ঠানে দেখা হয়েছিল। ইএফএফ যেহন এবং ফ্রোষ্টারের কাছে একটা উদ্ঘাত মাত্র। তাদের ইএফএফ হিসেবে অাত্বপ্রকাশকারী একক ছিল "স্টিমিই"যেটি জার্মান একক তালিকায় পরপর তিন সপ্তাহ সবার উপরের অবস্থানে ছিল, তার সাথে অষ্ট্রিয়া এবং সুইজারল্যান্ডের তালিকাতেও স্থান পায়।
বিনয় বাঁশী জলদাস
বিনয় বাঁশী জলদাস (১ অক্টোবর ১৯১১ – ৫ এপ্রিল ২০০২) ছিলেন একজন বাংলাদেশী ঢোল বাদক। যন্ত্রসঙ্গীতে অবদানের জন্য বাংলাদেশ সরকার তাকে ২০০২ সালে একুশে পদকে ভূষিত করে।
বিনয় ১৯১১ সালে (১৩১৮ বঙ্গাব্দ) তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার বোয়ালখালী উপজেলার পূর্ব গোমদন্ডী গ্রামে জন্মগ্রহণ করেন। তার পিতা উপেন্দ্র লাল জলদাস এবং মাতা সরবালা জলদাস। তিন ভাইয়ের মধ্যে বিনয় সবার বড়। তার অপর দুই ভাই হলেন ধীরেন্দ্র জলদাস এবং রবীন্দ্র জলদাস। শৈশবে রামসুন্দর বসাকের কাছে বাল্যশিক্ষা গ্রহণ করেন। পাশাপাশি তালিম নিতেন ঢোল বাজানোর। কিন্তু পরে রমেশ শীলের সাথে বাজাতে গিয়ে তার ঢোল বাজানোর অদক্ষতা ফুটে ওঠে। পরে তিনি তার পিতার বন্ধু ত্রিপুরাচরণ জলদাসের কাছ থেকে ঢোল বাজানোর কলাকৌশল রপ্ত করেন।
বিনয় উপমহাদেশের প্রখ্যাত কবিয়াল রমেশ শীলের সাথে ঢোল বাদনে যোগ দেন। তিনি দীর্ঘ ৩৫ বছর রমেশের সাথে ঢোল বাজান। ১৯৪৫ সালে বিনয় রমেশের সাথে কলকাতার মোহাম্মদ আলী পার্কে অনুষ্ঠিত নিখিল বঙ্গ সংস্কৃতি সম্মেলনে অংশগ্রহণ করেন। ১৯৪৬ সালে কলকাতার পার্ক সার্কাস ময়দানে অনুষ্ঠিত যুদ্ধবিরোধী শান্তির কবিগানে যোগ দেন। ১৯৪৮ সালে কলকাতার শ্রদ্ধানন্দ পার্কে অনুষ্ঠিত কবিয়াল রমেশ শীলের শ্রেষ্ঠ কবিয়াল শিরোপা জেতার অনুষ্ঠানে অংশ্রগ্রহণ করেন।
১৯৫৬ সালে বিনয় কাগমারী সাংস্কৃতিক সম্মেলন ও ঢাকার কার্জন হলের সাংস্কৃতিক সম্মেলনে অংশগ্রহণ করেন। ১৯৬৯–৭০ সালে তিনি রায়গোপাল ও ফণী বড়ুয়ার দোহার হিসেবে সারা বাংলায় সফর করেন। ১৯৮০ সালে পশ্চিমবঙ্গের তৎকালীন মুখ্যমন্ত্রী জ্যোতি বসুর আমন্ত্রণে কলকাতায় অনুষ্ঠিত বঙ্গীয় সংস্কৃতি সম্মেলনে যোগ দেন। ১৯৯০ সালে ঢাকার কেন্দ্রীয় শহীদ মিনারে উদীচীর লোকসংস্কৃতি উৎসবে ঢোল বাজান। ১৯৯৯ সালে তিনি ঢোল বাজিয়ে যশোরে অনুষ্ঠিত উদীচীর জাতীয় সম্মেলন উদ্বোধন করেন। ২০০০ সালে গুরুতর অসুস্থ থাকার পরও চট্টগ্রামে অনুষ্ঠিত প্রথম আন্তর্জাতিক মাতৃভাষা দিবসের অনুষ্ঠান উদ্বোধন করেন।
বিনয় সুরবালা জলদাসের সাথে বিবাহবন্ধনে আবদ্ধ হন। তাদের দুই পুত্র। বাবুল জলদাস বিনয়বাঁশী শিল্পীগোষ্ঠী সাংস্কৃতিক সংগঠনের প্রতিষ্ঠাতা ও প্রধান। সংগঠনটি দেশ-বিদেশের বিভিন্ন অনুষ্ঠানে ঢোল বাজায়। বর্তমানে এই প্রতিষ্ঠানের দায়িত্বে রয়েছেন বাবুলের ছেলে এবং বিনয়ের নাতি বিপ্লব জলদাস। আরেক পুত্র সুখলাল জলদাস এবং সুখলালের পুত্র কৃষ্ণমোহন জলদাস কীর্তনীয়া দল প্রতিষ্ঠা করেন।
২০০০ সালে তিনি অসুস্থ হয়ে পড়েন। লন্ডনে বাংলাদেশ উৎসবে ঢোল বাদনের জন্য সরকার আমন্ত্রণ জানালে তার স্থলে তার ছেলে বাবুল জলদাস সেখানে ঢোল বাজাতে যান। ২০০২ সালের ৮ ফেব্রুয়ারি হৃদরোগে আক্রান্ত হন। দুই মাস এই রোগে ভোগে ৫ এপ্রিল সকালে তিনি মৃত্যুবরণ করেন।
যন্ত্রসঙ্গীতে অবদানের জন্য জলদাস বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক লাভ করেন।
২০১৩ সালে ৬ এপ্রিল বিনয় বাঁশীর বাস্তুভিটায় চট্টগ্রাম বিশ্ববিদ্যালয়ের ভাস্কর ডি কে দাশ মামুন বিনয় বাঁশীর ভাস্কর্য নির্মাণ করেন। এটি নির্মাণ করতে সময় লাগে ১ বছর।
লুনানা উপভাষা
লুনানা উপভাষা, তীব্বতীয় ভাষা থেকে উৎপত্তি নেয়া ভূটানের একটি উপভাষা। ভূটানের গাছা [Gasa District] অঞ্চলে মুলত এই ভাষার প্রচলন বেশি। জংখা ভূটানের মুল ভাষা, এরই একটি উপভাষা লুনানা, এবং ইয়াক চারণকারী [মেষপালক] গোষ্ঠীরা এই ভাষায় কথা বলে। ভূটানের উত্তরাঞ্চলের গাছা এলাকায় একটা গ্রাম আছে লুনানা যেখানে এই ভাষার অধিবাসীরা বসবাস করে।
ফতেপুর বহুমুখী উচ্চ বিদ্যালয়
ফতেপুর বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত।
১৯৬৮ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য জনাব এডভোকেট মোহাম্মদ শামিমকে সভাপতি করে ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু পুলক দত্ত।
বিদ্যালয়ের মূল ভবনটি একটি দ্বিতল ভবন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী অধ্যয়নরত আছে।
বিগত বছরের পাশের হার ৮৭%।
জোবরা পি পি স্কুল এন্ড কলেজ
জোবরা পি পি স্কুল এন্ড কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার ফতেপুর ইউনিয়নের জোবরা গ্রামে অবস্থিত।
১৯৬৯ সালে বিদ্যালয়টি মাধ্যমিক পর্যায়ে প্রতিষ্ঠিত হয়। বর্তমানে উচ্চ মাধ্যমিক পর্যায় পর্যন্ত শিক্ষা লাভ করার সুযোগ রয়েছে প্রতিষ্ঠানটিতে।
বিদ্যালয় পরিচালনার জন্য জনাব অধ্যাপক আহমদ হোসেনকে সভাপতি করে ১১ জন বিশিষ্ট একটি পরিচালনা পরিষদ রয়েছে।
প্রতিষ্ঠানটির অধ্যক্ষ জনাব মোহাম্মদ শফিউল আলম।
এ প্রতিষ্ঠানে সহ-শিক্ষা ব্যবস্থা রয়েছে। ষষ্ঠ শ্রেণী থেকে উচ্চ মাধ্যমিক পর্যায় পর্যন্ত শিক্ষালাভের সুযোগ রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে।
বিগত বছরের পাশের হার ৮১.২%।
স্যাম কস্টিক
স্যামুয়েল কস্টিক (; জন্ম: ১ জানুয়ারি, ১৮৩৬ - মৃত্যু: ৮ এপ্রিল, ১৮৯৬) ইংল্যান্ডের সারের ক্রয়ডন এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়ার প্রতিনিধিত্ব করেছেন তিনি। ডানহাতে ব্যাটিংয়ে দক্ষ ছিলেন স্যাম কস্টিক। এছাড়াও, ডানহাতে মিডিয়াম-ফাস্ট রাউন্ডআর্ম বোলিং করতেন।
১৮৫০-এর দশকে ভিক্টোরিয়ায় স্বর্ণের সন্ধান লাভে আকৃষ্ট হন। এখানে আগমনের পরপরই মেলবোর্ন ক্রিকেট ক্লাবে যোগ দেন। সেখানে তিনি গ্রাউন্ড বোলার হিসেবে নিযুক্ত হন। বার্ষিক £১৫০ পাউন্ডে ঘন্টাপ্রতি এর সদস্যদেরকে অনুশীলনীতে বোলিং করানো হতো।
১৮৬০ থেকে ১৮৭৬ সময়কালে ভিক্টোরিয়ার পক্ষে ১৮ খেলায় অংশগ্রহণ করেন। ব্যাটসম্যান হিসেবে ৯.৮৪ গড়ে ৩১৫ রান তোলেন। ব্যক্তিগত সর্বোচ্চ ছিল ৩৬। অপরদিকে, ৯.৪১ গড়ে ১০৬ উইকেট দখল করেন। সেরা বোলিং পরিসংখ্যান গড়েন ৯.৬১। এগারোবার ইনিংসে পাঁচ উইকেট ও পাঁচবার খেলায় দশ উইকেট পান তিনি। এছাড়াও, ১৪টি ক্যাচ নিয়েছেন। ১৮৬৯ সালে তাসমানিয়ার বিপক্ষে মাত্র ১ রান দিয়ে ৬ উইকেট দখল করেছিলেন।
ভিক্টোরিয়ার অষ্টাদশ বনাম এইচ. এইচ. স্টিফেনসনের নেতৃত্বাধীন সর্ব-ইংল্যান্ড একাদশের মধ্যকার খেলাটি মেলবোর্নে জানুয়ারি, ১৮৬২ সালে অনুষ্ঠিত হয়। এ খেলাটিই অস্ট্রেলিয়ায় অনুষ্ঠিত প্রথম আন্তর্জাতিক খেলা ছিল। কস্টিক দলের পক্ষে ৮ ও ১১ রান তুলেন ও ৩১ রানে ১ উইকেট লাভ করেন। নম্বরের দিক দিয়ে এগিয়ে থাকলেও দলটি ইনিংসের ব্যবধানে পরাজিত হয়েছিল।
১৮৭৩-৭৪ মৌসুমে ডব্লিউ. জি. গ্রেসের নেতৃত্বাধীন ইংরেজ দল অস্ট্রেলিয়ায় আসে। কস্টিকের বোলিংয়ের পাশাপাশি ব্রান্সবি কুপার ও জন কনওয়ে এবং ফ্রাঙ্ক অ্যালান ও হ্যারি বয়েলের বোলিংয়ের কারণে ভিক্টোরিয়া অষ্টাদশ ইনিংসের ব্যবধানে সফরকারী দলের পরাজয় ঘটে। এ ফলাফল বিস্ময়কর হলেও এক সংবাদদাতা লিখেন যে, সংখ্যাগত দিক দিয়ে এগারোজন ভিক্টোরীয় যদি ইংল্যান্ড একাদশের বিপক্ষে শিশুসূলভ খেলার ফলাফল কি হতো তা কেবলই ভাবনার বিষয়।
সিডনিতে ভিক্টোরিয়া ও নিউ সাউথ ওয়েলসের সম্মিলিত পঞ্চদশের পক্ষে তাঁকে আউট ঘোষণা করলে দর্শকেরা ক্রিজে অবস্থানের দাবী জানায়। তিনি তাই করলেন, ভুলবশতঃ আম্পায়ার তাঁকে আউট দিয়েছেন। ক্রিজে তখন তিনজন ব্যাটসম্যান অবস্থান করছিলেন। কস্টিক তাঁর আপত্তি প্রত্যাহারের পূর্ব-পর্যন্ত গ্রেস দলকে মাঠ থেকে তুলে নেন।
ক্রিকেটের ঊষালগ্নে ভিক্টোরিয়ায় অন্যতম ভূমিকা রাখেন স্যাম কস্টিক। ১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার অনুষ্ঠিত টেস্ট ক্রিকেটের ইতিহাসের দ্বিতীয় টেস্টে ৪১ বছর বয়সে আম্পায়ারিত্ব করে স্মরণীয় হয়ে আছেন। ৩১ মার্চ থেকে ৪ এপ্রিল, ১৮৭৭ তারিখ পর্যন্ত অনুষ্ঠিত ঐ টেস্টে তাঁর সাথে পীচের অন্যপ্রান্তে যোগ্য সঙ্গ দিয়েছিলেন সিরিজের উভয় টেস্ট পরিচালনাকারী রিচার্ড বেঞ্জামিন টেরি।
৮ এপ্রিল, ১৮৯৬ তারিখে ৬০ বছর বয়সে অস্ট্রেলিয়ার পশ্চিম মেইটল্যান্ডে কস্টিকের দেহাবসান ঘটে।
শিবরাজ সিংহ চৌহান
শিবরাজ সিংহ চৌহান (জন্ম: ৫ মার্চ, ১৯৫৯) ভারতের কেন্দ্রীয় রাজ্য মধ্যপ্রদেশের ১৮ তম এবং বর্তমান মুখ্যমন্ত্রী। ২৯ নভেম্বর, ২০০৫ তারিখে তিনি মুখ্যমন্ত্রীর পদে বাবুলাল গৌরকে বদলি করেন। ভারতীয় জনতা পার্টির একজন নেতা হিসেবে তিনি তাঁর সাধারণ সম্পাদক হিসেবে দায়িত্ব পালন করেন এবং তাঁর মধ্যপ্রদেশের জনতা পাটির সভাপতি হিসেবে দায়িত্ব পালন করেন। তিনি ১৯৭২ সালে ১৩ বছর বয়েসী জাতীয় স্বয়ংসেবক সংঘে যোগ দেন। তিনি পাঁচবার সংসদ সদস্য, ১৯৯১ সাল থেকে লোকসভাতে বিদীশের প্রতিনিধিত্ব করছেন। বর্তমানে তিনি মধ্যপ্রদেশে সিহোরে জেলার একটি তপসিল স্থান বুধনী আসনের প্রতিনিধিত্ব করছেন। 
২০০৭ সালে, তিনি লড়লী লক্ষ্মী যোজনা, কন্যাদন পরিকল্পনা এবং জননী নিরাপত্তা যোজনা নামে পরিচিত স্কিম চালু করেন, যা রাজ্যগুলিতে মহিলা শ্লীলতাহানির প্রতিরোধের উপর জোর দেয়। "মেধাবী বিদ্যালয়ের পরিকল্পনা" এবং "মেধাবী ছাত্র যুগ" ৭৫% ভোপাল ১২ শ্রনী বোর্ড এবং ৮৫% সিবিএসই দিল্লি ।
ফতেপুর মেহেরনেগা উচ্চ বিদ্যালয়
ফতেপুর মেহেরনেগা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার ফতেপুর ইউনিয়নে অবস্থিত।
১৯৬৮ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু চিত্ত রঞ্জন দে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে ৯ শতাধিক শিক্ষার্থী অধ্যয়নরত আছে।
বিগত বছরের পাশের হার ৮০%।
কুয়াইশ বুড়িশ্চর সম্মিলনী উচ্চ বিদ্যালয়
কুয়াইশ বুড়িশ্চর সম্মিলনী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার শিকারপুর ইউনিয়নে অবস্থিত।
১৯৩১ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু নন্দন কুমার বড়ুয়া।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে এক হাজারেরও অধিক শিক্ষার্থী অধ্যয়নরত আছে।
বিগত বছরের পাশের হার ৯৪%।
মাদার্শা আদর্শ উচ্চ বিদ্যালয়
মাদার্শা আদর্শ উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার উত্তর মাদার্শা ইউনিয়নে অবস্থিত।
১৯৯৮ সালে বিদ্যালয়টি নিম্ন মাধ্যমিক পর্যায়ে প্রতিষ্ঠিত হয়। ২০১৩ সালে মাধ্যমিক পর্যায়ে স্বীকৃতি লাভ করে।
বিদ্যালয় পরিচালনার জন্য জনাব এডভোকেট রফিকুল কাদের চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ দিদারুল আলম চৌধুরী।
বিদ্যালয়ের মূল ভবনটি একটি আধা পাকা ভবন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী অধ্যয়নরত আছে।
বিগত বছরের পাশের হার ৯৮%।
দ্যা গুড মুসলিম
দ্যা গুড মুসলিম তাহমিমা আনামের লেখা একটি উপন্যাস। এটি তাঁর লেখা প্রথম উপন্যাস "আ গোল্ডেন এজ" এর পরিশিষ্ট। এই গল্পে একটি যুদ্ধের বিশ্বাস ও পরিবারকে দেখানো হয়েছে।
দেরাদুন বিমানবন্দর
দেরাদুন বিমানবন্দর (আইএটিএ: ডিইড, আইসিএও: ভিআইডিএন) ভারতের রাজ্য উত্তরাখণ্ডের দেরাদুনের ২২ কি.মি. (১২ নমিঃ ১৪ মাইল) দক্ষিণ-পূর্বের একটি অভ্যান্তরিন বিমানবন্দর । হিমালয় পর্বতমালার তলদেশে নিক্ষিপ্ত, বিমানবাহিনী বৃহত্তর বিমানবন্দর সংযোজন করার জন্য একটি রানওয়ে এক্সটেনশন পরে ৩০ মার্চ ২০০৮ বাণিজ্যিক বাণিজ্যিক চালু। ফেব্রুয়ারী ২০০৯ এ একটি নতুন টার্মিনাল বিল্ডিং উদ্বোধন করা হয়েছিল। ঋষিকেশ থেকে ২০ কিমি (১২ মাইল) এবং হরিদ্বার থেকে ৩০ কিলোমিটার (১৯ মাইল) অবস্থিত বিমানবন্দরটি এই অঞ্চলের সহজেই প্রবেশ করতে পারে। এটি ঋষিকেশে থেকে প্রায় ২০ মিনিট এবং দেরাদুন থেকে হরিদ্বার পর্যন্ত ৪৫ মিনিটের পথ।
২০১৩ সালের উত্তরাখন্ড বন্যার সময় কেদারনাথ এবং আশেপাশের তীর্থযাত্রীদের স্থানান্তরের জন্য জেলি গ্র্যান্ট বিমানবন্দর অভিযান কেন্দ্র হিসেবে কাজ শুরু করে।বিমানবন্দর, যা প্রতিদিন 16 টি উড়োজাহাজ পরিচালনা করে, কয়েকদিনের মধ্যেই ইন্ডিয়ান এয়ার ফোর্স বিমান, চার্টার্ড ফ্লাইট এবং প্রাইভেট জেটগুলি ভিআইপিদের বহনকারী বিমান সংস্থা গুলি কয়েক দিনের মধ্যে বিমানের ১০০ জনের বেশি যাত্রী পরিচালনা করতে থাকে।
চারিয়া উচ্চ বিদ্যালয়
চারিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার মির্জাপুর ইউনিয়নের চারিয়া গ্রামে অবস্থিত।
১৯৮৭ সালে স্থানীয় জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। ১৯৯০ সালে নিম্ন মাধ্যমিক বিদ্যালয় হিসেবে স্বীকৃতি লাভ করে এবং ১৯৯৪ সালে এমপিও ভুক্ত হয়। ১৯৯৫ সালে চট্টগ্রাম শিক্ষা বোর্ড কর্তৃক মাধ্যমিক বিদ্যালয় হিসেবে স্বীকৃত লাভ করে এবং ২০০৪ সালে এমপিও ভুক্ত হয়।
বিদ্যালয় পরিচালনার জন্য জনাব এ এইচ এম মোজাম্মেল হক চৌধুরীকে সভাপতি করে ১৩ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব এ এইচ এম সালাউদ্দীন জাহাঙ্গীর। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ে দুইটি আধা পাকা টিনশেড ভবন ও একটি দ্বিতল ভবন রয়েছে। নতুন একটি একাডেমিক ভবনের নির্মাণ কাজ চলছে। বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৮ শতাধিক শিক্ষার্থী অধ্যয়নরত আছে।
বিগত বছরের পাশের হার ৯৩.৪১%।
ড. শহীদুল্লাহ একাডেমী
ড. শহীদুল্লাহ একাডেমী বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার গড়দুয়ারা ইউনিয়নে অবস্থিত।
১৯৬৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। উপমহাদেশের প্রখ্যাত ভাষাবিদ ও জ্ঞানতাপস ড. মুহম্মদ শহীদুল্লাহ এর নামানুসারে এ প্রতিষ্ঠানটির নামকরণ করা হয়।
বিদ্যালয় পরিচালনার জন্য জনাব মোহাম্মদ নুরুল আবছার চৌধুরীকে সভাপতি করে ৮ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু শিমুল কান্তি মহাজন।
২.৫০ একর জমির উপর স্থাপিত বিদ্যালয়টি 'L' আকৃতির একতলা ভবনবিশিষ্ট। বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা কার্যক্রমের ব্যবস্থা রয়েছে। বর্তমানে ৫ শতাধিক শিক্ষার্থী এখানে অধ্যয়নরত আছে।
বিগত বছরের পাশের হার ৯৩.৮২%।
ইন্ডিয়ান টর্টয়েস্‌সেল
ইন্ডিয়ান টর্টয়েস্‌সেল (বৈজ্ঞানিক নাম: "Aglais caschmirensis(Kollar)") এক প্রজাতির মাঝারী আকারের প্রজাপতি যার শরীর এবং ডানা বাদামী বর্নের যাতে কমলা, কালো এবং হলুদ বর্নের আধিক্য দেখা যায়। এরা নিমফ্যালিডি পরিবার এবং নিমফ্যালিনি উপগোত্রের সদস্য।
ভারতে প্রাপ্ত ইন্ডিয়ান টর্টয়েস্‌সেল এর উপপ্রজাতিসমূহ হল-ডানার উপরিপৃষ্ঠ সামানের ডানায় কোস্টার বেসাল অর্দ্ধ ফ্যাকাশে বাদামী ও ইষদ হলুদ সরু ডোরাযুক্ত। টার্মেন ও ফ্যাকাশে বাদামী এবং ভিতরের দিকে একটি সরু কালচে বাদামী বন্ধনী দ্বারা সীমায়িত। উক্ত কালচে বাদামী বন্ধনীটি দীর্ঘ একসারি কালো অর্দ্ধচন্দ্রাকৃতি ছোপযুক্ত এবং কোস্টাল প্রান্ত থেকে উতপন্ন হয়ে প্বার্শপ্রান্তরেখার সাথে প্রায় সমান্তরাল ভাবে টর্নাস পর্যন্ত বিস্তৃত। উক্ত কালচে বাদামী বন্ধনী ও সরু কালো সাবটার্মিনাল রেখার মধ্যবর্তী অংশে শীর্ষবিন্দু থেকে টর্নাস পর্যন্ত বিস্তৃত একসারি অর্দ্ধচন্দ্রাকৃতি সরু সাদা দাগ বর্তমান। টার্মিনাল রেখাটি কালো এবং খুব সরু। ডানার বেস অথবা গোড়ার দিকে অঞ্চল এবং ১ক ও ১ নং ইন্টারস্পেস মধ্যস্থ স্থান পিছনের দিকে বাদামী এবপ্নগ সোনালী আঁশ এ ছাওয়া। ডানার বাকী অংশ উপরের ভাগে হলুদ এবং নিম্নভাগে কমলা এবং লালের মিশ্রন। সেল এর একদম গোড়ার অংশ কালচে বাদামী, তারপরে লম্বাটে একটি কমলা লাল পটি যুক্ত এবং শেষ ভাগে হলুদ। ডিসকো সেলুলার অংশটিও হলুদ। সেল এর মধ্যভাগে আড়াআড়ি ভাবে একটি চওড়া কালো তেরচা বন্ধনী বিদ্যমান। সেল এর শেষভাগে এবং ডিসকোসেলুলার অংশকে স্পর্শ করে একটি অধিকতর চওড়া কালো বন্ধনী কোস্টা থেকে ৪ নং শিরা অবধি তেরচা ভাবে অবস্থিত। ডিসকাল অংশে উপরদিকে কোস্টাল প্রান্ত থেকে ৫নং শিরা অবধি বিস্তৃত তৃতীয় একটি চওড়া তেরচা কালো বন্ধনী চোখে পড়ে, যার ঠিক পরেই এবং শীর্ষকোণ এর আগে একটি তীর্যক লম্বাটে সাদা ছোপ লক্ষ্য করা যায়। উক্ত ৩টি কালো বন্ধনীই নিম্নভাগে গোলাকৃতি। ডিসকাল অংশের নিচের দিকে একটি বড় ডিম্বাকৃতি কালো ছোপ এবং এর পাশেই ১নং ইন্টারস্পেসে একটি ইষদ হলুদ লম্বাটে ছোপ বিদ্যমান। ইষদ হলুদ ছোপটির উপরে ডানদিক ঘেঁষে ২ এবং ৩ নং ইন্টারস্পেসে দুটি প্রায় গোলাকৃতি ছোট কালো ছোপ দেখা যায়।
পশ্চিমবঙ্গের মহানগর সমূহের তালিকা
জনসংখ্যার ভিত্তিতে ভারতের পশ্চিমবঙ্গ রাজ্যের মহানগর সমূহের তালিকা।
ডানকুনি জংশন রেলওয়ে স্টেশন
হাওড়া-বর্ধমান কর্ড, হাওড়া-বর্ধমান মাইন লাইনের তুলনায় হাওড়া থেকে বর্ধমানের একটি ছোট লাইনটি ১৯১৭ সালে নির্মিত হয়েছিল। ১৯৩২ সালে কলকাতার কর্ড লাইনটি নির্মিত হয়েছিল উইলিংডন ব্রিজের উপর, যেটি দমদম ও ডানকুনি শহরকে যুক্ত করেছিল।
হাওড়া-বর্ধমান কর্ড লাইন ১৯৬৪-৬৬ সালে বৈদ্যুতিকরন করা হয়।
ডানকুনিতে ডিজেল কম্পোনেন্ট ফ্যাক্টরিতে ট্রায়ালের উৎপাদন শুরু হয়েছে। ৮৪.২১ কোটি টাকা ব্যায়ে নির্মিত ফ্যাক্টরিটি, ২৮ মে ২০১২ তারিখে পশ্চিমবঙ্গের মুখ্যমন্ত্রী মমতা ব্যানার্জ্জী উদ্বোধন করেন। ডিজিটাল লোকোমোটিভ ওয়ার্কসে উপাদান দ্রব্য সরবরাহ করা হচ্ছে বর্তমানে।
এর নির্মাণ খরচ ২৭০.৭৭ কোটি টাকা । লোকাল কম্পোনেন্ট ফ্যাক্টরীটি নির্মান কাজ চলছে।
একটি প্রকল্প ডানকুনি মালের ইয়ার্ডের পুনর্নির্মাণ এবং ডানকুনি মালবাহী ইয়কড হিসাবে এটি নির্মাণের কাজ করছে।এটি একটি বহুমুখি-উদ্দেশ্য মালবাহী টার্মিনাল হবে যা এক জায়গায় সমগ্র মালবাহী রেল একত্রিত হবে।এটি হাওড়া, শিয়ালদহ, শালিমার ও চিৎপুর ইয়ার্ডের চাপ হ্রাস করবে।
১৮৩৯ কিলোমিটার দীর্ঘ পূর্ব ডেডিকেটেড ফ্রেড করিডোর ডানকুনি থেকে লুধিয়ানা পর্যন্ত নির্মানের প্রস্তাবিত হয়েছে।
বাসেল খারতাবিল
বাসেল খারতাবিল (১৯৮১ - ২০১৫) (আরবিক: باسل خرطبيل‎‎), একজন ফিলিস্তিনী সিরিয়ান, সাংস্কৃতিক আন্দোলনের কর্মী, প্রযুক্তিবিদ, ক্রিয়েটিভ কমন্স প্রচারক, উইকিপিডিয়া সহ বিভিন্ন ওপেন সোর্স প্রকল্পে সক্রিয় ছিলেন। সিরিয়ার আসাদ সরকার তাকে বহুদিন বন্দী রাখার পর গোপনে হত্যা করে।
বাসেল খারতাবিল দামেস্কতে জন্মগ্রহণ করেছিলেন। তিনি বহু বছর ধরে সিরিয়ায় জনগণের কাছে অনলাইনে প্রবেশাধিকার সম্প্রসারণ এবং উন্মুক্ত জ্ঞান ছড়িয়ে দেবার জন্য একটি গুরুত্বপূর্ণ ভূমিকা পালন করেছিলেন। ব্লগ লেখা ও উইকিপিডিয়াতে গুরুত্বপূর্ণ অবদান রাখেন বাসেল। দেশের পুরাতত্ত্ব, প্রত্নতত্ত্ব ও শিল্প সংক্রান্ত গবেষনায় তার ভূমিকা ছিল। ২০১২ সালের ১৫ মার্চ মাসে তাকে গ্রেপ্তার করে কোনো অজ্ঞাত স্থানে নিয়ে যাওয়ার পরে আর কোনো সংবাদ পাওয়া যায়নি। এই ওয়েব ডেভেলপার ও সক্রিয় উইকিপিডিয়ানের মুক্তির দাবীতে বিশ্বের নানা দেশের গণতান্ত্রিক মানুষ সক্রিয় হন। একটি সূত্র গোপনে তার স্ত্রী নুরা গাজিকে জানায় যে তার বাসেলকে মৃত্যুদণ্ডে দন্ডিত করা হয়েছে, কিন্তু অতিরিক্ত কোনও তথ্য জানাতে পারে নি। বাসেল এর অবস্থান এবং প্রকৃত অবস্থা অজানা ছিল দেশবাসীর কাছে।
বাসেলকে এক জেল থেকে আরেক জেলে বহুবার পাঠানো হয় কড়া নিরাপত্তা ও গোপনীয়তার সাথে। সামরিক প্রহরায় তার ওপর অত্যাচারও করা হয়। আদরা জেলে থাকাকালীন তিনি পরিবার ও বন্ধুদের একটি চিঠি পাঠাতে সক্ষম হন। ২০১২ সালের জুলাই মাসে তার বন্দী হওয়ার খবর পাওয়া গেলে পৃথিবী জোড়া প্রতিবাদ ধ্বনিত হয়। নামকরা অন্তর্জাল সংস্থা, মোজিলা, উইকিপিডিয়া গ্লোবাল ভয়েস প্রমুখ কোম্পানি তার মুক্তির দাবীতে সিরিয়ান সরকারকে চিঠি লেখেন।
২০১৭ সালে শেষ পর্যন্ত জানতে পারা যে ২০১৫ সালেই বাসেলের মৃত্যুদণ্ড কার্যকর করা হয়।
আতাউর রহমান
আতাউর রহমান (জন্ম ১৮ জুন ১৯৪১) হলেন একজন বাংলাদেশী মঞ্চ ও টেলিভিশন অভিনেতা, মঞ্চ নির্দেশক এবং লেখক। তিনি বাংলাদেশের স্বাধীনতা যুদ্ধ পরবর্তী মঞ্চনাটক আন্দোলনের অগ্রদূত। মঞ্চনাটকে তার অবদানের জন্য বাংলাদেশ সরকার তাকে ২০০১ সালে দেশের সর্বোচ্চ বেসামরিক সম্মান একুশে পদক ভূষিত করে।
রহমান ১৯৪১ সালের ১৮ জুন তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নোয়াখালী জেলায় জন্মগ্রহণ করেন। তার পিতা ছিলেন কলকাতার প্রেসিডেন্সি কলেজের স্নাতক। তার মাতাও সংস্কৃতিমনা ছিলেন। তার মায়ের কাছেই তিনি বাইরের বই পড়ার শিক্ষা লাভ করেন। তার শৈশব কাটে নোয়াখালীতে তার মামার বাড়িতে। সেখানেই তিনি প্রথম জুল ভার্ন রচিত "টুয়েন্টি থাউজেন্ড লিগস আন্ডার দ্য সি" পড়েন। পাশাপাশি রবীন্দ্রনাথ ঠাকুরের কাব্য, উপন্যাস, ছোটগল্প, শরৎচন্দ্র চট্টোপাধ্যায় রচনাবলি, বঙ্কিমচন্দ্র চট্টোপাধ্যায় রচনাবলির সাথে পরিচিত হন।
রহমান চট্টগ্রাম কলেজিয়েট স্কুল থেকে মাধ্যমিক এবং চট্টগ্রাম কলেজ থেকে উচ্চ মাধ্যমিক পাস করেন। পরে ১৯৬৫ সালে ঢাকা বিশ্ববিদ্যালয় থেকে মৃত্তিকা বিজ্ঞান বিষয়ে এমএসসি ডিগ্রি অর্জন করেন।
বিশ্ববিদ্যালয় থেকে বের হওয়ার পর তার বন্ধু জিয়া হায়দার আমেরিকার ইস্ট ওয়েস্ট সেন্টার থেকে পাস করে দেশে এসে তাকে মঞ্চনাটক করার প্রস্তাব দেন। ১৯৬৮ সালে ফজলে লোহানীর বাড়িতে প্রতিষ্ঠিত হয় "নাগরিক নাট্য সম্প্রদায়"। তিনি হন এর প্রতিষ্ঠাতা সাধারণ সম্পাদক। পছন্দমত মৌলিক নাটক না পাওয়ায় নাটক প্রথম নাটক মনস্থ করতে কয়েক বছর সময় লেগে যায়। ১৯৭২ সালে রহমান তার প্রথম নাটকের নির্দেশনা প্রদান করেন। তার নির্দেশিত প্রথম মঞ্চনাটক মাইকেল মধুসূদন দত্ত রচিত প্রহসন "বুড়ো শালিকের ঘাড়ে রো"-এ অভিনয় করেন লাকি ইনাম, আবুল হায়াত, ইনামুল হক, আলী যাকের, ও ফখরুল ইসলাম। পরের বছর ১৯৭৩ সালে তিনি বাদল সরকার রচিত এবং আলী যাকের পরিচালিত "বাকি ইতিহাস" মঞ্চনাটকে অভিনয় করেন। এটি ছিল নাগরিক নাট্য সম্প্রদায়ের হয়ে তার প্রথম অভিনয়। এটি ছিল বাংলাদেশে প্রথম দর্শনীর বিনিময়ে নাট্য প্রদর্শনী।
রহমান ৩৫টির বেশি মৌলিক এবং অন্য ভাষা থেকে অনুবাদ করা মঞ্চনাটকের নির্দেশনা দিয়েছেন। এর মধ্যে উল্লেখযোগ্য হল "গ্যালিলিও", "পায়ের আওয়াজ পাওয়া যায়", "রক্তকরবী", "বাংলার মাটি বাংলার জল", "নারীগণ", "ঈর্ষা", "অপেক্ষমাণ", এবং "ওয়েটিং ফর গোডো"।
রহমান বাংলাদেশ সেন্টার অব দ্য ইন্টারন্যাশনাল থিয়েটার ইনস্টিটিউটের সাধারণ সম্পাদক এবং পরে সভাপতি পদে দায়িত্ব পালন করেন। তিনি সভাপতি থাকাকালীন ২০১১ সালের মে মাসে ১০ দিন ব্যাপী ১ম ঢাকা আন্তর্জাতিক থিয়েটার উৎসবের আয়োজন করেন। তিনি বাংলাদেশ গ্রুপ থিয়েটার ফেডারেশনে প্রাক্তন সভাপতি ছিলেন।
মঞ্চের পাশাপাশি রহমান কবিতা লিখেন। তার লেখা কয়েকটি কবিতা হল লেখা 'স্বপ্নের পাহাড়', 'রাতদিন', 'ভালো আছি'।
আতাউর রহমানের এক পুত্র এবং এক কন্যা রয়েছে। পুত্রের নাম শাশ্বত চৌধুরী। তার জীবনে প্রভাব বিস্তারকারী দুটি বই হল "ওয়েটিং ফর গোডো" এবং "জোরবা দ্য গ্রিক"। রহমান রবীন্দ্র সঙ্গীতের অনুরাগী। তার কাছে ১৯০৮ সাল থেকে এ পর্যন্ত যত রবীন্দ্র সঙ্গীত রেকর্ড হয়েছে তার একটি বড় সংগ্রহ আছে।
সর্বোচ্চ-বিক্রি সঙ্গীত শিল্পী তালিকা
এই তালিকা মূলত ৭.৫ কোটি বা ততোধিক রেকর্ড বিক্রয়ের দাবিকৃত সঙ্গীত শিল্পীদের অর্ন্তভূক্ত করা হয়েছে।
সমস্ত শিল্পী এই তালিকায় অন্তর্ভুক্ত।
গড়দুয়ারা বহুমুখী উচ্চ বিদ্যালয়
গড়দুয়ারা বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী উপজেলার গড়দুয়ারা ইউনিয়নে অবস্থিত।
১৯৬৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়। এলাকার নামানুসারে এ প্রতিষ্ঠানটির নামকরণ করা হয়।
বিদ্যালয় পরিচালনার জন্য জনাব মোহাম্মদ জসিম উদ্দীন চৌধুরীকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক বাবু বিশু কুমার চৌধুরী। এছাড়া আরো ১০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
১.৯৬ একর জমির উপর স্থাপিত বিদ্যালয়টি দ্বিতল ভবনবিশিষ্ট। বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৪ শতাধিক শিক্ষার্থী অধ্যয়নরত আছে।
বিগত বছরের পাশের হার ৮০%।
হাটহাজারী পার্বতী উচ্চ বিদ্যালয়
হাটহাজারী পার্বতী উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী পৌরসভায় অবস্থিত।
১৯১৪ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়।
বিদ্যালয় পরিচালনার জন্য উপজেলা নির্বাহী কর্মকর্তা জনাবা ইশরাত জাহান পান্নাকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ মোশাররফ হোসেন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দুই হাজারেরও অধিক শিক্ষার্থী অধ্যয়নরত আছে।
বিগত বছরের পাশের হার ৯৮%।
হাটহাজারী বালিকা উচ্চ বিদ্যালয়
হাটহাজারী বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার হাটহাজারী পৌরসভায় অবস্থিত।
১৯৬২ সালে স্থানীয় শিক্ষানুরাগী ব্যক্তিবর্গের উদ্যোগে এবং জনসাধারণের সার্বিক সহযোগিতায় বিদ্যালয়টি প্রতিষ্ঠিত হয়।
বিদ্যালয় পরিচালনার জন্য আলহাজ্ব মোহাম্মদ ইলিয়াছ তালুকদারকে সভাপতি করে ১৩ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব আলী আহমদ।
বিদ্যালয়টি পশ্চিমুখী 'U' আকৃতির ত্রিতল ভবনবিশিষ্ট। বিদ্যালয়ের সামনে একটি খেলার মাঠ রয়েছে। বিদ্যালয়ে নিজস্ব পাঠগার, কম্পিউটার ল্যাব ও বিজ্ঞানাগার রয়েছে।
এটি একটি বালিকা মাধ্যমিক বিদ্যালয়। বর্তমানে দেড় হাজারেরও অধিক শিক্ষার্থী অধ্যয়নরত আছে। এ প্রতিষ্ঠানে সাধারণ বিভাগ (বিজ্ঞান, মানবিক, ব্যবসায় শিক্ষা) এর পাশাপাশি কারিগরী শিক্ষা (ভোকেশনাল)
ব্যবস্থাও রয়েছে।
বিগত বছরের পাশের হার ৯৫.৩৪%।
মিরপুর ফয়জুন্নেছা উচ্চ বিদ্যালয়
মিরপুর এফ এন হাই স্কুল বাহুবল উপজেলার একটি শীর্ষস্থানীয় বিদ্যালয়। তৎকালীন ব্রিটিশ ভারতে মিরপুর এলাকায় শিক্ষা বিস্তারের নিমিত্তে স্থানীয় ধনাঢ্য ব্যক্তি শ্রী রামগোপাল মহাশয় নিজ বাসভবনের নিকটে বিদ্যালয় নির্মাণের জন্য ভূমি দান ও পৃষ্ঠপোষকতা করেন। তাঁর নিজ নামে এটি রামগোপাল এম ই স্কুল হিসাবে যাত্রা শুরু করে। এখানে ষষ্ঠ শ্রেণি পর্যন্ত শিক্ষার সুযোগ ছিল। ভারত ভাগ এর পর পাকিস্তান সরকার শিক্ষা ব্যবস্থার পরিবর্তন করলে বিদ্যালয়টি অস্তিত্ব সংকটে পড়ে যায়। তখন স্থানীয় এক মুসলিম সম্ভ্রান্ত ব্যক্তি আলহাজ্ব আব্দুর রশীদ বিদ্যালয়টি রক্ষায় অর্থ দিয়ে সহযোগিতা করেন। ১৯৬০ সালে বিদ্যালয়টি মিরপুর ফয়জুন্নেছা উচ্চ বিদ্যালয় ( এফ এন) নামে যাত্রা শুরু করে। তখন এটি দশম শ্রেণি পর্যন্ত উন্নীত হয়। বিভিন্ন প্রতিযোগিতামূলক পরীক্ষায় বিদ্যালয়টি উপজেলাতে বরাবরই শীর্ষস্থানীয়দের মধ্যে অবস্থান করে।
আঞ্জুমান আরা বেগম
আঞ্জুমান আরা বেগম (১১ জানুয়ারি, ১৯৪২ - ২৯ মে, ২০০৪) ছিলেন একজন বাংলাদেশী সঙ্গীতশিল্পী। তিনি চলচ্চিত্র, টেলিভিশন এবং মঞ্চের গানে কণ্ঠ দিয়েছেন। সঙ্গীতে অবদানের জন্য বাংলাদেশ সরকার তাঁকে ২০০৩ সালে একুশে পদকে ভূষিত করে।
বেগম ১৯৪২ সালের ১১ জানুয়ারি বর্তমান বাংলাদেশের (তৎকালীন বেঙ্গল প্রেসিডেন্সি, ব্রিটিশ ভারত) বগুড়া জেলায় জন্মগ্রহণ করেন। তার পিতা কাসিরউদ্দিন তালুকদার বাংলাদেশের স্বাধীনতা যুদ্ধ চলাকালীন ১৯৭১ সালের ২৯ মে নিহত হয় এবং তার মাতা জিয়াউন্নাহার তালুকদার। তাঁর বড়বোন জেব-উন-নেসা জামাল একজন গীতিকার ছিলেন এবং আরেক বোন মাহবুব আরা রেডিও ও টেলিভিশনের শিল্পী ছিলেন। সঙ্গীতশিল্পী জিনাত রেহানা তার ভাগ্নি এবং উপমহাদেশের প্রখ্যাত সঙ্গীতশিল্পী রুনা লায়লা তার চাচাতো বোন। আঞ্জুমান ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতক সম্পন্ন করেন
বেগম ১৯৫৮ সালে ষোল বছর বয়সে প্রথম চলচ্চিত্রে নেপথ্য গানে কণ্ঠ দেন। ১৯৬২ সালে তিনি এহতেশাম পরিচালিত উর্দু ভাষার "চান্দা" চলচ্চিত্রের ""চান্দনী ভিগি ভিগি হাওয়া"" গানে কণ্ঠ দেন। গানটি তখন ব্যাপক জনপ্রিয়তা লাভ করে।১৯৬৪ সালে তিনি সুভাষ দত্ত পরিচালিত "সুতরাং" চলচ্চিত্রের ""তুমি আসবে বলে
"" গানে কণ্ঠ দিয়েছেন। গানটির গীতিকার প্রখ্যাত কথাসাহিত্যিক সৈয়দ শামসুল হক এবং সুরকার সত্য সাহা। এটি সৈয়দ হকের লেখা প্রথম গান। সালের সুভাষ দত্ত পরিচালিত "আয়না ও অবশিষ্ট" চলচ্চিত্রে ""আকাশের হাতে আছে একরাশ নীল"" গানে কণ্ঠ দিয়েছেন। গানটির রচয়িতা গাজী মাজহারুল আনোয়ার এবং সুর দেন সত্য সাহা। এটি বাংলাদেশের জনপ্রিয় চলচ্চিত্রের গানের একটি। তার গাওয়া অন্যান্য উল্লেখযোগ্য গানসমূহ হল ""কে স্মরণের প্রান্তরে"", ""খোকনসোনা"", ""বৃষ্টি যখন"" এবং ""সাথী রঙের""।
বেগম ১৯৬৪ সালে বাংলাদেশ টেলিভিশনে প্রচারিত প্রথম গানে কণ্ঠ দেন।
আঞ্জুমান আরা বেগম মাসুদ আলম সিদ্দিকীর সাথে বিবাহবন্ধনে আবদ্ধ হন। তার পুত্র তারিক মাশরুর দ্য ডেইলি স্টারের উপ-সম্পাদক এবং কন্যা উমানা এ্যাঞ্জেলিন এশিয়া প্যাসিফিক ইউনিভার্সিটির লেকচারার।
বেগম ২০০৪ সালের ২৯ মে নিউমোনিয়ায় আক্রান্ত হয়ে ঢাকার বাংলাদেশ মেডিকেল কলেজ হাসপাতালে মৃত্যুবরণ করেন। ঢাকার ধানমন্ডির মসজিদ-এ-তাকওয়ায় তার জানাজার নামাজ অনুষ্ঠিত হয়। তাকে ঢাকার বনানী কবরস্থানে দাফন করা হয়।
আনোয়ার উদ্দিন খান
আনোয়ার উদ্দিন খান (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে।
আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) রাজবাড়ী জেলায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন।
খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র "অপরাজিতা"। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল "বাল্যবন্ধু", ও "মায়ার সংসার" (১৯৬৯)। এছাড়া তিনি "ময়না মতি" (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।
আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন।
কাফির লেবু
কাফির লেবু যাকে ইংরেজীতে অনেকসময় ম্যাকরুট লাইম অথবা মরিশাস পাপেডা নামে ডাকা হয়, এক ধরণের লেবুজাতীয় ফল যার আদিনিবাস হচ্ছে বাংলাদেশ, ভারত, নেপাল, ইন্দোনেশিয়া, মালয়েশিয়া, থাইল্যান্ড এবং ফিলিপাইন সহ উষ্ণমণ্ডলীয় অঞ্চল। এর ফল এবং পাতা দক্ষিণ এশীয় রন্ধনশৈলীতে এবং নির্যাস তেল সুগন্ধি শিল্পে ব্যবহৃত হয়। এই গাছের পাতা চটকালে লেবুর গন্ধ পাওয়া যায়।
ইংরেজিভাষায় এই লেবুকে কাফির লাইম, ম্যাকরুট লাইম বলে ডাকা হয়। কাফির নামকরণের উৎস অনিরুপিত, সাধারণত মুসলমানগণ অমুসলিম বোঝাতে কাফির শব্দ ব্যবহার করে থাকে। আর এই লেবুটি অমুসলিম প্রধান অঞ্চলে জন্মে থাকে বলে এরকম নামকরণ হয়ে থাকতে পারে। কিন্তু এর পেছনে কোন জোরালো প্রমাণ নেই।
এর বৈজ্ঞানিক নাম সিট্রাস হিস্ট্রিক্স। এটা ইন্দোনেশিয়ায় জেরুক লিমাও এবং ফিলিপাইনে কাবুয়াও নামে পরিচিত। লাগুনা প্রদেশের কাবুয়াও শহরের নাম এই ফলের নামে নামকরণ করা হয়েছে।
কাফির লেবুর গাছ কাঁটাযুক্ত ঝোঁপজাতীয়, ৬ থেকে ৩৫ ফুট উঁচু, সুগন্ধিত, বিশেষ আকৃতির পাতাবিশিষ্ট। ফলের খোসা অমসৃণ, কাঁচা অবস্থায় সবুজ এবং পরিপক্ব দশায় হলুদ রঙের হয়। বাহ্যিক চেহারা এবং ছোট আকারের কারণে একে সহজে আলাদা করা যায়। ফলের প্রস্থ ৪ সেন্টিমিটার।
এই গাছের সব থেকে বহুল ব্যবহৃত অংশ হলো পাতা যা তাজা, শুকনো বা হিমায়িত অবস্থায় ব্যবহার করা হয়। থাই ও লাও রন্ধনশৈলীতে টম ইয়ামের মত খাবার প্রস্তুতিতে পাতা ব্যবহৃত হয়। কম্বোডীয় রন্ধনশৈলীতে কুরুয়েং তৈরিতে পাতা ব্যবহৃত হয়। ভিয়েতনামী রন্ধনশৈলীতে মুরগী রান্নায় স্বাদ বাড়াতে এবং শামুক সিদ্ধের সময় অস্বস্তিকর গন্ধ দূর করতে কাফির লেবুর পাতা ব্যবহার করা হয়।
ইন্দোনেশীয় রন্ধনশৈলীতে (বিশেষ করে বালি রন্ধনশৈলী ও জাভা রন্ধনশৈলী) সত আয়াম খাবার প্রস্তুতিতে এবং মুরগী ও মাছের তরকারিতে ইন্দোনেশীয় তেজপাতার সাথে কাফির লেবুর পাতা ব্যবহার করা হয়। দক্ষিণ ভারতীয় রন্ধনশৈলী, মালয়েশিয় রন্ধনশৈলী এবং বর্মী রন্ধনশৈলীতে কাফির লেবুর পাতা ব্যবহৃত হয়।
লাও এবং থাই তরকারির ঝোলে সুগন্ধি আনতে লেবুর খোসা ব্যবহার করা হয়। ক্রিয়োল রন্ধনশৈলীতে ফলের রস ব্যবহার করা হয়। কম্বোডীয় রন্ধনশৈলীতে পুরো ফলটিকে খাওয়ার জন্য ক্রিস্টালাইজ করা হয়।
কিছু এশীয় দেশে এই ফলের রস এবং খোসাবাটা প্রথাগত চিকিৎসা ব্যবস্থায় ব্যবহার করা হয়। শ্যাম্পু তে লেবুর রস ব্যবহার করা হয়। বিশ্বাস করা হয় এটা মাথার উকুন মেরে ফেলে। 
থাইল্যান্ডে ফলের রস কাপড় ও চুলের পরিষ্কারক হিসেবে ব্যবহার করা হয়। কম্বোডিয়ায় ধর্মীয় অনুষ্ঠানে লেবুর টুকরো মেশানো পানি পরিবেশন করা হয়।
টম ডলারি
হোরেস এডগার ডলারি (; জন্ম: ১৪ অক্টোবর, ১৯১৪ - মৃত্যু: ২০ জানুয়ারি, ১৯৮৭) বার্কশায়ারের রিডিং এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ঘরোয়া প্রথম-শ্রেণীর কাউন্টি ক্রিকেটে ওয়ারউইকশায়ারের প্রতিনিধিত্ব করতেন টম ডলারি। দলে তিনি মূলতঃ ডানহাতি ব্যাটসম্যানের দায়িত্ব পালন করতেন।
রিডিং বিদ্যালয়ে অধ্যয়ন করেন। ১৫ বছর বয়সে মাইনর কাউন্টিজ ক্রিকেটে বার্কশায়ারের প্রতিনিধিত্ব করেন তিনি।
১৯৩৪ সালে ওয়ারউইকশায়ারের পক্ষে যোগ দেন। ১৯৫৫ সালে অবসরগ্রহণের পূর্ব-পর্যন্ত দলের প্রধান মেরুদণ্ড ছিলেন তিনি। মাঝারিসারিতে ব্যাটিংয়ে নামতেন। ১৯৩৫ থেকে ১৯৫৫ সময়কালে ধারাবাহিকভাবে পনেরটি প্রথম-শ্রেণীর মৌসুমে সহস্রাধিক রান সংগ্রহ করেন।
১৯৫২ সালে ডলারি তাঁর সর্বোচ্চ ইনিংস ২১২ রান তুলেন লিচেস্টারশায়ারের বিপক্ষে। মাঠে তিনি মূলতঃ কভার অঞ্চলে অবস্থান করতেন। পরবর্তীতে স্লিপে ও ১৯৪৭ সালের অর্ধেক মৌসুম উইকেট-রক্ষকের ভূমিকায় অবতীর্ণ হন।
১৯৪৮ সালে যৌথভাবে ওয়ারউইকশায়ারের অধিনায়কের দায়িত্ব পালন করেন। পরের বছর একাকী এ দায়িত্বে ছিলেন যা পরবর্তী সাত মৌসুম পর্যন্ত চলমান ছিল। ১৯৫১ সালে কাউন্টিকে ১৯১১ সালের পর তাদের প্রথম কাউন্টি চ্যাম্পিয়নশীপের শিরোপা বিজয়ে নেতৃত্ব দেন যা কেবলমাত্র দ্বিতীয়বারের মতো ছিল।
লিচেস্টারশায়ারের লেস বেরি’র পর দ্বিতীয় পেশাদার খেলোয়াড় হিসেবে বিংশ শতাব্দীতে কাউন্টি ক্লাবকে পরিচালনা করার সুযোগ পেয়েছেন। ১৯৩৫ সালে ইউয়ার্ট অ্যাস্টিল লিচেস্টারশায়ারকে এক মৌসুম অধিনায়কত্ব করলেও তখন কোন শৌখিন খেলোয়াড় এ দায়িত্ব নিতে রাজী ছিলেন না।
টেস্ট ক্রিকেটে তুলনামূলকভাবে কম সফলতা লাভ করেন ডলারি। ১৯৪৭ থেকে ১৯৫০ সময়কালে ইংল্যান্ডের পক্ষে চারবার অংশগ্রহণ করেন। সাত ইনিংসে তিনি মাত্র ৭২ রান তুলতে পেরেছিলেন।
১৯৫২ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। মূলতঃ ১৯৫১ সালে চ্যাম্পিয়নশীপের শিরোপা বিজয়ে প্রথম পেশাদার ক্রিকেটার হিসেবে তাঁর অনবদ্য প্রচেষ্টার কারণেই এ স্বীকৃতি দেয়া হয়েছিল।
ডলারি’র নীতিবোধ খ্যাতির তুঙ্গে পৌঁছে। প্রথম-শ্রেণীর ইংরেজ ক্রিকেটে পেশাদার অধিনায়কদের মধ্যে তিনি অন্যতম ছিলেন ও নিশ্চিতভাবেই সফলতম অধিনায়কদের একজনরূপে স্বীকৃতি পেয়েছেন।
উইজডেন মন্তব্য করে যে, অধিনায়ক হিসেবে স্বাতন্ত্র্যতাবোধই তাঁর সফলতার মূল কারণ ছিল। এতে বলা হয়: তিনি স্বভাবজাত অধিনায়ক হিসেবে মাঠ ও মাঠের বাইরে উভয় স্থানেই তাঁর দক্ষতার বহিঃপ্রকাশ ঘটিয়েছেন। তিনি সর্বদাই আত্মবিশ্বাসে পরিপূর্ণ দলকে একত্রিত অবস্থায় রাখতেন। বিশেষ করে মাঠে প্রতিপক্ষের দূর্বলতা চিহ্নিতকরণে তিনি অতুলনীয় ছিলেন। ডলারি বিশ্বাস করতেন যে, পেশাদার অধিনায়ক হিসেবে দলে অবস্থান করে তাঁর সঙ্গীদের চেয়ে পৃথকভাবে অবস্থানকারী শৌখিন খেলোয়াড়দেরকে জানা অবশ্যম্ভাবী। পাশাপাশি তিনি বলেন যে, মাঝে-মধ্যেই তিনি ড্রেসিং-রুমে খেলা শুরুর পূর্বে পা রাখতেন ও কোন বোলারের ক্রীড়াশৈলী ভালো অবস্থানে রয়েছে তা যাচাই করতেন।
ক্রিকেট খেলা থেকে অবসর নেয়ার পর টম ও তাঁর স্ত্রী জিন এজবাস্টন গল্ফ ক্লাবের স্টুয়ার্ডের ভূমিকায় অবতীর্ণ হয়েছিলেন। তাঁদের নাতি অ্যাবি এপ্রিল, ২০০৯ সালে ওয়ারউইকশায়ার ও ইংরেজ টেস্ট ক্রিকেটার জোনাথন ট্রটের সাথে পরিণয়সূত্রে আবদ্ধ হন।
মেডিলিন বেইলি
মেডিলিন বেইলি (জন্ম "মেডিলিন ওল্ড"; ২ সেপ্টেম্বর ১৯৯২)একজন মার্কিন গায়িকা এবং গীতিকার। তিনি কতিপয় কিছু অ্যালবাম প্রকাশ করেছেন যেগুলোর মধ্যে তার করা কিছু গানের কভার অ্যালবাম এবং একটি নিজের স্বত্ববান গানের ইপি বা ছোট অ্যালবাম "অয়াইজার", যেটি প্রকাশ করা হয় ২০১৬ সালে। বেইলি অন্য ইউটিউব সংগীত শিল্পীদের সাথে আন্তর্জাতিকভাবে সফর করেছেন।
তিনি বয়েসভ্যিলি, উইসকনসিন জন্মগ্রহন করেন, তার মাতা-পিতা হলেন গ্রেগ ওল্ড এবং হ্যেইডি ওল্ড, তার বাবা একটি বিজ্ঞাপন সংস্থায় কাজ করেন, তার আরো ৫ জন সহোদর রয়েছে। তিনি ইংরেজ এবং আইরিশ বংশধর। বেইলি ৭ বছর বয়স থেকেই গান লেখা এবং গান গাওয়া শুরু করেন। তিনি বয়েসভ্যেলি হাই স্কুলের অগ্রসর ব্যান্ডের হয়ে গান গেয়েছিলেন। এবং ২০১১ সালে তিনি স্নাতকোত্তর শেষ করেন। একজন শিল্পী হয়ে উঠার পূর্ব তিনি একজন প্রত্যয়িত সহকারী নার্স হিসেবে কাজ করেছেন তার ডিসলেকসিয়া সংক্রান্ত সমস্যা রয়েছে। স্নাতকের কিছু দিন পূর্বেই তিনি তার সংগীত জীবনের যাত্রা শুরু করেন, জনপ্রিয় গান কভার করতেন এবং তা ইউটিউবে পোষ্ট করতেন, যেগুলো একসাথে ১০০ মিলিয়ন বার দেখা হয়েছে। ২০১২ সালে, বেইলি "কিপ ইউর সৌউল রেকর্ডসে " যোগদান করেন, এবং ২০১৩ সালে তার সংগীত তৈরীর সাহায্যর্থে এবং একে আরো বেগবান করতে লস এন্সেলেসে চলে আসেন। 
মেডিলিন ২০১৩ সালের ২য় ভাগে বয়েস এ্যভিনিউর সাথে মার্কিন যুক্তরাষ্ট্র এবং কানাডা সফর করেন। পরে তিনি এর বর্ণনা দিতে যেয়ে বলেন "এটা খুবই বিস্ময়কর অভিজ্ঞতা ছিল, যখন আমি প্রথমবারের মত এক জায়গা থেকে অন্য জায়গায় যাচ্ছিলাম"। ২০১৪ সালে তিনি জিমি বেনরাডকে বিয়ে করেন।
২০১৫ সালে তার হত্তন করা ডেভিড গুট্টার "টাইটেনিয়াম" গানটি, ফ্রান্সের ভার্জিন রেডিওতে সরাসরি গাওয়ার সুযোগ অর্জন করেন তিনি। এটি তার সাথে প্লেঅন রেকর্ডিং ফ্রান্স এর সাথে চুক্তির দরজা খুলে দেয়, যা ওয়ার্নার মিউজিক গ্রুপ এর একটি অঙ্গ প্রতিষ্ঠান। এই গানটি ফ্রান্স এবং বেলজিয়ামের তালিকায় উঠে আসে এবং তার সাথে তার করা ইমাজিন ড্রাগনস "রেডিওএ্যক্টিভ"এর কভারটিও তালিকায় স্থান পেয়ে যায়। ২০১৫ সালের অক্টোবরে বেইলি ফ্রান্সে একটি কভার অ্যালবাম প্রকাশ করেন, যার শিরোনাম ছিল "মিউস বক্স", আরও একটি একক "রুড" সাথে ফ্লুলা এর সমর্থনে। ২০১৬ সালের প্রথম দিকে তার চতুর্থ একক আবির্ভুত হতে দেখা যায়, যেটি ছিল চিয়ারের "বিলিভ" গানের কভার। 
২০১৬ সালের জুলাই মাসে তিনি তার নিজের নিজের করা ৫টি মৌলিক গানের ইপি বা ছোট অ্যালবাম "ওয়াইজার" প্রকাশ করেন।
তিনি নিদিষ্ট করেন যে, তিনি মিশ্যেলী ব্রান্চ এবং কিনা গ্রানিস থেকে অনুপ্রাণিত হয়েছেন।
এডউইন ইভান্স
এডউইন টেড ইভান্স (; জন্ম: ২৬ মার্চ, ১৮৪৯ - মৃত্যু: ২ জুলাই, ১৯২১) নিউ সাউথ ওয়েলসের এমু প্লেইন্স এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন এডউইন ইভান্স। ১৮৮১ থেকে ১৮৮৬ সালের মধ্যে অস্ট্রেলিয়ার পক্ষে ছয় টেস্টে অংশগ্রহণের সুযোগ ঘটে তাঁর। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিন মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে স্লো বোলিংয়ে পারদর্শীতা দেখিয়েছেন তিনি।
নিউ সাউথ ওয়েলসের এমু প্লেইন্স এলাকায় এডউইন ইভান্সের জন্ম। ১৮৬৫ থেকে ১৮৬৬ সাল পর্যন্ত নিউইংটন কলেজে অধ্যয়ন করেন।
ইভান্স অফ স্পিনার হিসেবে ধারাবাহিকভাবে ইচ্ছেমাফিক বল ফেলতে পারতেন ও অস্ট্রেলীয় প্রথম-শ্রেণীর ক্রিকেটে কিছুটা সফলতা দেখিয়েছেন। ফলশ্রুতিতে জাতীয় দলে খেলার জন্য তিনি আমন্ত্রিত হন। কিন্তু দলে তিনি আশানুরূপ ক্রীড়াশৈলী উপস্থাপন করতে পারেননি।
খেলা থেকে অবসর নেয়ার পর পেশাদারী পর্যায়ে ক্যাঙ্গারু শ্যুটারের ভূমিকায় অবতীর্ণ হন।
২ জুলাই, ১৯২১ তারিখে ৭২ বছর বয়সে নিউ সাউথ ওয়েলসের ওয়ালগেট এলাকায় ইভান্সের দেহাবসান ঘটে।